Diari Oficial de la Generalitat Valenciana


Sumari del DOGV 4529, del 24-06-2003 (2003/7518)

ORDE de 17 de juny de 2003, de la Conselleria d'Indústria, Comerç i Energia, per la qual es modifica l'Orde de 25 de març de 2003, sobre concessió d'ajudes per a instal·lacions industrials de risc per a la transmissió de la legionel·losi.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4529

Data del DOGV
:   24-06-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/7518


Data del document
:   17-06-2003

Organisme emissor
:   Conselleria d'Indústria, Comerç i Energia

Tipus de document
:   Ordre

Anàlisi jurídica

 Descriptors 

:   * suport econòmic
    * infraestructura industrial
    * prevenció de la contaminació
    * empresa privada
    * higiene pública
    * ajuda pública

ORDE de 17 de juny de 2003, de la Conselleria d'Indústria, Comerç i Energia, per la qual es modifica l'Orde de 25 de març de 2003, sobre concessió d'ajudes per a instal·lacions industrials de risc per a la transmissió de la legionel·losi. [2003/X7518]
  
Mitjançant Orde de 25 de març de 2003, s'establix el procediment per a la concessió d'ajudes per a instal·lacions industrials de risc per a la transmissió de la legionel·losi.
  
A fi que en la tramitació del procediment es done adequada intervenció a les comissions de gestió de les zones d'actuació especial (ZAE), és procedent modificar l'article 5é de l'esmentada orde, incloent-hi, amb anterioritat a la resolució de concessió d'ajuda, l'informe de les dites comissions sobre les propostes formulades pels interessats en les seues sol·licituds de subvenció, en relació amb l'adaptació de les instal·lacions a l'informe de les auditories efectuades per la Comissió de Gestió de cada una de les ZAE.
  
Per això i en virtut de les facultats que m'atorguen l'article 35 de la Llei 5/1983, de Govern Valencià, i l'article 47 de la Llei d'Hisenda Pública de la Generalitat Valenciana,
  
ORDENE
  
Article únic
  
Es modifica l'article 5 de l'Orde de 25 de març de 2003 de la Conselleria d'Indústria, Comerç i Energia, sobre concessió d'ajudes per a instal·lacions industrials de risc per a la transmissió de la legionel·losi, que queda redactat com seguix:
  
?Article 5. Resolució de la concessió d'ajudes
  
1. La Direcció General d'Indústria i Energia podrà demanar al sol·licitant l'aportació addicional d'altres documents o dades aclaridores que estime necessaris per a resoldre la sol·licitud presentada.
  
2. El conseller d'Indústria, Comerç i Energia, després de l'informe previ conforme a les mesures previstes en l'auditoria, emés per la Comissió de Gestió de cada una de les ZAE sobre l'adaptació de les instal·lacions per a les quals se sol·licita subvenció, dictarà resolució de concessió d'ajudes on se'n fixe expressament la quantia i s'incorporen, si és el cas, les condicions i obligacions que afecten el desenvolupament del projecte.
  
3. La resolució es notificarà als interessats en els termes previstos en l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4. El termini màxim per a resoldre les sol·licituds que es formulen per a la concessió de les ajudes que s'establixen en la present orde serà de dos mesos, comptats des de la data de l'acabament del termini de presentació de soli·lcituds. Transcorregut l'esmentat termini sense que s'hi haja dictat resolució, s'entendrà desestimada la sol·licitud de concessió d'ajuda en els termes previstos en l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5. Les resolucions a què fan referència els paràgrafs anteriors esgoten la via administrativa i contra elles podrà interposar recurs contenciós administratiu davant la Sala de Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació de la resolució corresponent?.
  
DISPOSICIÓ FINAL
  
Única
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
València, 17 de juny de 2003
  
El conseller d'Indústria, Comerç i Energia,